title: И тази зима се очаква ръст от около 4% в туризма, прогнозира Ангелкова

maintext:
Фотограф: Юлия Лазарова
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
През идната зима се очаква ръстът в туризма да се запази на равнището си от миналия сезон. В периода декември 2015 - март 2016 г. 1.2 млн. чуждестранни туристи са дошли в България на ваканция, като ръстът на годишна база е бил 4.5 на сто. От думите на ресорния министър Николина Ангелкова пред БТА се разбира, че сходни резултати се очакват и сега.По данни от БНБ приходите от международен туризъм за периода декември 2015 г. - март 2016 г. надхвърлят 827 млн. лв. Ръстът спрямо същия период на миналата зима е близо 5 на сто.Оценката на министерството е, че са реализирани ръстове на редица важни за страната пазари: Македония - 23 на сто, Турция - над 13 на сто, Сърбия - 17 на сто, Великобритания - 7 на сто, Израел - 19 на сто, Чехия - 39 на сто, Унгария - 34 на сто.Министърът на туризма съобщава, че по индикации от бранша продажбите за зимния сезон се движат с добри темпове и има ръст на интереса от Румъния и Молдова. По предварителни данни от планираната зимна програма на летище Пловдив вече е заявен интерес към дестинация България от страни като Израел, Ирландия, Русия и Великобритания.Националният съвет по туризъм ще заседава в края на месеца в Пловдив, като за участие са поканени както представители на зимните курорти, така и на всички контролни органи, информира министър Ангелкова.Тя отбеляза, че за последните две десетилетия в България са направени 18 млрд. евро инвестиции в туризма, а във висшите учебни заведения с акредитирана специалност туризъм са подготвени около 12 хил. специалисти. "С други думи - търсенето значително изпреварва предлагането на пазара на труда", коментира министърът на туризма, макар че собствениците на хотели и ресторанти редовно се оплакват, че имат проблем с намирането на кадри.Министърът се надява, че с приетите промени в Закона за трудовата миграция и Правилника за неговото прилагане ще се облекчи процедурата за наемане на сезонни работници с разрешения за работа до 90 дни, както и да има положителни резултати още през следващия активен сезон.За първите осем месеца на годината над 2 млн. българи са почивали в страната, което е 11 на сто ръст, отчита още Ангелкова в резултата на двете кампании, целящи да се насърчи туризмът в страната сред самите българи. "Ние ще продължим да работим в тази посока и да провокираме интереса на българите към собствената им държава", подчертава тя.


description: Вчера стана известно, че след акция на ДАНС, главна дирекция "Национална полиция" и прокуратурата бяха задържани трима души: Янчо Янев – изпълнителен директор на агенцията, Златин Георгиев, неин служител и Петър Генов, който не е част от агенцията.

title: Задържаните от агенцията по рибарство са пуснати от прокуратурата под гаранция

maintext:
Фотограф: Анелия Николова
да напускат страната.
Янчо Янев – изпълнителен директор на агенцията, Златин Георгиев, неин служител и Петър Генов, който не е част от агенцията.
Според прокуратурата извършител на престъплението е Георгиев, който бил подпомогнат от Генов, който фактически е изтеглил парите от субсидията, като това е станало със знанието на Янев.
Директорът на агенцията Янев
в качеството си на длъжностно лице е отпуснал средства в размер на 59 972.15 лв. - 85% от Европейския фонд по рибарство и 15 % от държавния бюджет, като безвъзмездна финансова помощ. Той обаче, според разследващите, е знаел, че представените пред агенцията данни за отпускане на субсидията от едноличния собственик на капитала и представляващ фирмата "Капитан Зет" са с невярно съдържание.
Георгиев, който е инспектор в ИАРА, е привлечен като обвиняем, тъй като представил пред агенцията неверни сведения, свързани с посочената по-горе фирма, и получил 59 972.15 лв. като безвъзмездна финансова помощ от фондове, свързани с Европейския съюз. Това е станало посредством тъща му, представляваща дружеството "Капитан Зет". Тя обаче не е обвиняема тъй като според прокуратурата не е знаела, че подава документи с невярно съдържание, а се е доверила на зет си.
Генов е привлечен като обвиняем в съучастие като помагач, тъй като чрез действията си умишлено улеснил Георгиев да представи пред агенцията неверни сведения и така да получи посочените по-горе средства.
Софийската градска прокуратурата привлече като обвиняеми тримата задържани за злоупотреба с европейски средства в Изпълнителната агенция по рибарство и аквакултури (ИАРА), съобщи пресцентърът на държавното обвинение. Прокуратурата им е наложила парична гаранция от по 20 хил. лв., както и забранаВчера стана известно, че след акция на ДАНС, главна дирекция "Национална полиция" и прокуратурата бяха задържани трима души:

fasttext_language: bg


title: Нови талони за синя зона?

maintext:
Явно има нови талони за синя зона. Всеки ден има по няколко паркирали коли с такива талони по цял ден!
Фотограф: аз


description: Министерството на външните работи се вмества в параметрите, дадени от Изборния кодекс и не може да разкрива повече секции от предвидените там. Това обяви в сутрешния блок на Нова телевизия външният министър Даниел Митов.

title: Митов предупреди, че гласуването в Англия ще става бавно

maintext:
Фотограф: Анелия Николова
Министерството на външните работи се вмества в параметрите, дадени от Изборния кодекс, и не може да разкрива повече секции от предвидените там. Това обяви в сутрешния блок на Нова телевизия външният министър Даниел Митов.Така въпреки желанието на живеещите във Великобритания българи там няма да има повече от 35 секции, за всяка от които пък трябва да има подадени най-малко 60 заявления за гласуване.Митов предупреди, че конкретно там хората може ад очакват гласуването да минава бавно заради необходимостта имена да се допълват на място в избирателните списъци.В Германия избирателни секции ще има в посолството и консулствата както и в офисите на почетните консули. На тези избори обаче България е получила отказ да се правят секции извън тези места. Външният министър обясни, че досега това е било по-скоро изключение и в момента не се разрешава заради това, че Германия не може да се ангажира с гарантиране на сигурността извън тези места и освен това не иска да създава прецедент спрямо други държави.Така на президентските избори и референдума на 6 ноември ще може да се гласува само в осем града. За сравнение на парламентарните избори през 2014 година в Германия българите гласуваха в 16 града,Министерството на външните работи е препоръчало на ЦИК да не отваря секции в държави като Северна Корея, защото няма смисъл и в други като Сирия и Либия, защото не може да се гарантира стабилността.


title: Спокоен и красив есенен ден

maintext:
1/3 снимки в галерията Неделният ден премина в спокойна разходка в околностите на новоанглийското ни градче. Поглед от прозореца навън ни мотивира за разходка в близката планинка.
Фотограф: тулса


title: "Верея" подписа с юноша на ПСЖ

maintext:
Томаш ще може да използва новия играч още следващата седмица
[LAP.bg]
"Верея" подписа договор с Осман Балде, съобщиха официално от клуба. Срокът на контракта е за 2 години.26-годишният полузащитник е роден в Гвинея, но притежава френски паспорт и е юноша на френския гранд ПСЖ.Започва кариерата си във втория отбор на парижани, след което преминава през испанския "Хетафе" и френския "Тур". За последно Балде защитава цветовете на португалския "Олянензе".Полузащитникът ще бъде картотекиран в БФС в началото на идната седмица, което означава, че ще е на разположение на старши треньора Александър Томаш за следващия кръг в Първа лига.


description: Голямото питане е какво ще направи ДПС на втория тур, защото заявената подкрепа може да действа и в двете посоки, коментира Първан Симеонов.

title: На изборите ДПС ще доказва, че ДОСТ не й е нанесла щета, смята политолог

maintext:
Първан Симеонов
Фотограф: Красимир Юскеселиев
"ДПС ще трябва да доказват на тези избори, че ДОСТ не им е нанесъл щета", заяви политологът Първан Симеонов в интервю за Фокус.Според него подкрепата, която партията на Ахмед Доган декларира за Пламен Орешарски цели поне три неща – да се изяви като важен участник, какъвто несъмнено е; да минимизира влиянието на партия ДОСТ, кято би се възползвала от евентуално неучастие на ДПС; да пренареди сериозно кандидатите, които досега е известно че ще са на първите позиции."ДПС има потенциала да влезе и вероятно ще влезе в голямата четворка, където са Цачева и Радев, където е Каракачанов. Всичко зависи от това доколко ДПС е в състояние да мобилизира гласове", посочи Първан Симеонов. Според него предизвикателството пред партията е сериозно от гледна точка на това, че подкрепя кандидат с българско име."Тук голямото питане е какво ще направят те на втория тур. Каквото и да направят на втория тур, могат да действат и в двете посоки, защото давайки гласове в една посока, всъщност те ще дадат имиджова полза на другата посока. Знаете, че обикновено в България най-голямата политическа реклама е да си срещу ДПС, но пък от друга страна ДПС носи гласове", коментира политологът.Той добави, че партията на Лютви Местан ДОСТ идеално се вписва в картината на диалог между премиера Бойко Борисов и турския президент Ердоган. Според него тези отношения "все повече водят до усещането за една по-скоро компромисна, балансьорска политика на Борисов и спрямо Ердоган, и спрямо различни други глобални или регионални авторитети".


description: Днес съдийската комисия към БФС е сезирала официално комисията по етика и феърплей, както и треньорската комисия.

title: Треньорите на "Берое" и "Локомотив" (ГО) са пред наказание за критики към съдиите

maintext:
Временният старши треньор на "Берое" Пламен Липненски беше много недоволен от съдийството в мача с "Левски"
[LAP.bg]
Освен заради изказванията на двамата треньори, комисиите са сезирани и заради
"За пореден път определянето на съдийските наряди за срещите от Първа лига е меко казано скандално. Нагло или идиотско е да назначиш рефер за футболна среща, който стана скандален след последния двубой, игран между същите два отбора в София", написаха от "Берое" преди мача.
След края на двубоя, съдийската комисия към БФС е сезирала официално комисията по етика и феърплей, както и треньорската комисия.Освен заради изказванията на двамата треньори, комисиите са сезирани и заради декларация на старозагорския клуб преди съборния мач с "Левски" на "Герена". Ръководството на "Берое" се изказа критично за работата на съдийската комисия и определи назначението на Станислав Тодоров за "пълно безумие и наглост"."За пореден път определянето на съдийските наряди за срещите от Първа лига е меко казано скандално. Нагло или идиотско е да назначиш рефер за футболна среща, който стана скандален след последния двубой, игран между същите два отбора в София", написаха от "Берое" преди мача.След края на двубоя,
На следващия ден критики към съдиите имаше и след
"Лудогорец" няма нужда от такива глупави решения. Те обезкуражават отбори като нашия. Не може за едни и същи нарушения да се свири различно. Не може съдията да е наведен. Това отчайва и отбори, и играчи, и всички", заяви Иван Колев.
От съдийската комисия призоваха за по-добро отношение към реферите. "Изказваме , Пламен Липненски обяви, че Тодоров непрекъснато е помагал на сините. "Съдията е потомък от левскарски род. Той е един от най-можещите съдии и много добре знае как да помогне", допълни той.На следващия ден критики към съдиите имаше и след двубоя между "Локомотив" (Горна Оряховица) и "Лудогорецц" (0:4) . Треньорът на "железничарите" заяви, че съдиите са били "наведени"."Лудогорец" няма нужда от такива глупави решения. Те обезкуражават отбори като нашия. Не може за едни и същи нарушения да се свири различно. Не може съдията да е наведен. Това отчайва и отбори, и играчи, и всички", заяви Иван Колев.От съдийската комисия призоваха за по-добро отношение към реферите. "Изказваме
благодарност към всички останали клубове от професионалния футбол за коректното отношение и комуникация към съдиите", допълват от комисията.
Временният старши треньорът на "Берое" Пламен Липненски и новият наставник на "Локомотив" (Горна Оряховица) Иван Колев са изправени пред наказания заради критики към реферите.Днес


description: Центърът на София ще бъде блокиран за денонощие и половина, тъй като днес от 19 ч. на Орлов мост ще се проведе митинг-концерт в подкрепа на референдума, иницииран от "Шоуто на Слави".

title: Центърът в София ще бъде блокиран заради концерта на Слави Трифонов

maintext:
Екипът на "Шоуто на Слави" внесе документите си за референдума, по негова инициатива, в ЦИК в края на септември 2016 г.
Фотограф: Георги Кожухаров
Центърът на София ще бъде блокиран за денонощие и половина, тъй като от днес в 00:15 ч. до неделя сутринта ще бъдат затворен "Орлов мост" и улиците, които стигат до него. Причината - е концертът-митинг, в подкрепа на референдума, иницииран от "Шоуто на Слави", който е с начален час 19 ч.Участъкът по бул. "Цариградско шосе" между бул. "Евлоги и Христо Георгиеви" и бул. "П. К. Яворов" е затворен от 00:15 ч на петък срещу събота до 08:00 часа на неделя. Ще бъдат вдигани и спрените коли в участъка. По-късно през деня ще се затварят поетапно и други участъци на големия столичен булевард:- отпо бул. "Цар Освободител" между бул. "Евлоги и Христо Георгиеви" и бул. "Васил Левски";– отпо бул. "Евлоги и Христо Георгиеви" между ул. "Ген. Гурко" и ул. "Оборище" и по локалното пътно платно на бул. "Цариградско шосе" между бул. "Евлоги и Христо Георгиеви" и бул. "П. К. Яворов";Затварянето се налага заради поставянето на сцена и техника от екипа на шоуто. Както и за възпиране на провокации.В района ще бъдат вдигани спрени автомобили, за да се освободи място за зрителите и за буферни зони. За това са предупредени и живущите в локалните улици на бул. "Цариградско шосе". Отсе забранява престоят и паркирането на локалното пътно платно на бул. "Цариградско шосе" между бул. "Евлоги и Христо Георгиеви" и бул. "Пейо К. Яворов".Ще бъдат обособени буферни зони, а зад сцената (по диагонал на сградата "Царевец" с гръб към Софийския университет "Св. Климент Охридски - бел.ред.) няма да бъдат допускани хора. Забранено ще е и движението по част от бул. "Евлоги и Христо Георгиев", което ще е буферна зона за медицински нужди при необходимост, място за придвижване на специализирани коли.В четвъртък Столичната полиция даде брифинг, за да увери гражданите, че сигурността им ще бъде гарантирана. В началото на седмицата пък Петър Низамов - Перата, станал популярен с доброволческите отряди по границата обяви във "Фейсбук" , че ще "патрулира" по време на и след концерта на Трифонов, за да предпази жените от мигрантите.Повече за мерките на полицията четете тук


title: Терористичен акт е бил осуетен преди световна квалификация по футбол

maintext:
Двубоят се проведе по план и без инциденти
Властите в Саудитска Арабия обявиха, че са осуетили опит за терористична атака.Това е станало преди квалификационния мач за световното първенство през 2018 година между отборите на Саудитска Арабия и ОАЕ на 11 октомври в Рияд.По време на акцията са арестувани осем души от Саудитска Арабия, Сирия, Судан и Пакистан. Към момента се счита, че те са част от "Ислямска държава". Задържаните са планирали да взривят кола бомба.Саудитска Арабия е една от големите цели на "Ислямска държава" в последните години. През лятото камикадзе се взриви в Медина и уби четирима полицаи и рани петима.Властите в страната разкриха, че само през месец юни е имало поне 26 терористични акта.


description: На въпрос каква е цената на подкрепа за Цецка Цачева или за ген. Румен Радев на евентуален балотаж между тях, Карадайъ отвърна: "От днес започва кампанията на ДПС. Цената на ДПС между първия и втория тур може да се окаже много сериозна".

title: ДПС официално застана зад "надпартийния" Орешарски и си предсказа "сериозна цена" за балотажа (допълнена)

maintext:
Цената на ДПС между първия и втория тур може да се окаже много сериозна, коментира лидерът Мустафа Карадайъ.
Фотограф: Георги Кожухаров
ДПС официално подкрепя Пламен Орешарски за президент, тъй като той е надпартиен. А кандидатурата му покрива изцяло профила на държавен глава, който движението вече е очертало още през май - обединител на нацията, евроатлантик, работещ за правова и социална държава, чувствителен към правата и свободите на човека и т.н. Това обяви лидерът на ДПС Мустафа Карадайъ след заседание на Централния съвет на партията. Решението е било взето вчера и потвърдено единодушно днес.Бившият премиер Пламен Орешарски влезе в битката за президент в последния момент като кандидат на инициативен комитет. Претендент за вицепрезидент е бившият транспортен министър в кабинета му Данаил Папазов.На въпрос каква е цената на подкрепа за Цецка Цачева или за ген. Румен Радев на евентуален балотаж между тях, Карадайъ отвърна: "От днес започва кампанията на ДПС. Цената на ДПС между първия и втория тур може да се окаже много сериозна. И нещо повече, между първи и втори тур няма да има такова пространство политическо". А после допълни: "Ако не успеем на първи тур, на втори тур най-вероятно ще изберем Пламен Орешарски за президент". По думите му той ще получи подкрепата и на симпатизанти на ГЕРБ.Попитан дали ролята на Орешарски в тази кампания може да се оцени като на мюре, а подкрепата на ДПС да иде за някой друг кандидат, Карадайъ обяви, че "централната изпълнителна власт задава модели на мюрета и на противопостяване, а после се оправдава". ДПС нямало да се оправдава.Партийният лидер на няколко пъти призова да се гласува с номер 4 в бюлетината. На въпрос защо сега движението подкрепя Орешарски, като преди две години на практика е свалило правителството му от власт, той отвърна, че оценката за кабинета била положителна, но парламентът, в който управляващи и опозиция имали по 120 равни гласа, бил сложен. Според него задкулисието, което свалило Пламен Орешарски от власт, било организирано да сваля и ГЕРБ.От думите на Карадайъ се разбра, че подкрепата е поискана и ДПС ще финансира и компанията на кандидат-президентската двойка. Имало е и среща с кандидата на АБВ за президент Ивайло Калфин. Той не пожела да коментира подкрепата на "предателите" от ДОСТ за Цецка Цачева.ДПС отново поиска предсрочни парламентарни избори, но този път уточни кога - през пролетта. Целта - да може "стабилно, ценностно, хомогенно мнозинство у нас да излъчи проактивна изпълнителна власт", която да поеме председателството на ЕС от 1 януари 2018 г."ГЕРБ вече не могат да се крият зад националистите. ГЕРБ вече не могат да се оправдават с искания на националистите, които Съветът на Европа нарича фашисти", заяви лидерът на ДПС. Според него националистите са виновни за изборния хаос, а Изборният кодекс, който за първи път от 26 години се променя по време на кампания, бил "изборният закон на Алеко Константинов".


title: "Опел" чества 80 години на прапрадядото на "Астра"

maintext:
[Опел]
Опел Кадет
[Опел]
Една от първите реклами на "Опел Кадет".
[Опел]
Опел Кадет
[Опел]
Тази година "Опел" отбелязва 80 години от появата на прапрадядото на "Астра". Неговото име е "Кадет", като първата кола с това означение се появява през 1936. До 1940 година в завода в Рюселсхайм от четириместния автомобил са произведени 100 хиляди бройки.Първият "Кадет" е със самоносеща конструкция на каросерията и се предлага като седан и кабриолет, като цените започват от едва 2100 германски марки. Автомобилът има мотор с мощност едва 23 конски сили, но достига максимална скорост почти 100 км/ч. Ходовата част е с независимо предно окачване "Дюбоне" и заден мост с листови ресори, от модела "Олимпия"Интегрираните в каросерията предни светлини, заменящи старовремските фарове, стоящи отделно, дават на "Кадет" свежо излъчване. Заслуга за това има създадения през 30-те години, след интегрирането на компанията в General Motors Group, дизайнерски отдел в Рюселсхайм.Елементи като хидравлични спирачки на четирите колела, мигачи, вентилация с малък триъгълен прозорец, която не създава течение и "защитен от прах" багажник с достъп от вътрешната страна по това време са доста необичайни за тази категория автомобили, а в "Кадет" те са стандартно оборудване.До дебюта на първата "Астра" през 1991 година, автомобилите от компактния клас на "Опел" носят името "Кадет" повече от пет десетилетия. Компанията представя още две моделни гами с имена произхождащи от германският флот - "Адмирал" и "Капитан", съответно през 1937 и 1938 година.До момента "Опел" е пуснал единадесет поколения от "Кадет" и "Астра", като от тях са продадени над 24 милиона автомобила. Поставени един зад друг, всички компактни автомобили на "Опел", произведени досега, ще се простиран на над 100 000 километра и ще създадат колона от автомобили, които ще обиколят екватора два и половина пъти.


title: Хубчев видял в очите на националите "надежда и огън"

maintext:
Хубчев е спокоен преди гостуването в Париж
[LAP.bg]
Новият селекционер на България Петър Хубчев заяви, че е реалист преди двубоите с Франция и Швеция и е доволен от видяното от своите играчи дотук.Според него най-важното преди сблъсъка с "петлите" на "Парк де пренс" всички да запазят спокойствие, за да могат да покажат най-доброто от себе си."През изминалите няколко дни най-важно бе да опознаем момчетата чисто човешки. Във футболно отношение малко неща можем да свършим за две тренировки, но това, което имахме като план го изпълнихме. Видях в очите на 7-8 човека надежда и огън, за които говорим и стана дума за тях още на първата ни пресконференция", заяви Хубчев при заминаването на тима за френската столица."Аз съм реалист, но във футбола не трябва да отиваш с наведена глава, тъй като всичко може да стане. Всички играчи са здрави и тренираха на 100%, така че нямаме кадрови проблеми. През последните дни много се прави съпоставка с мача ни от 1993 година, но според мен това е ненужно. Тъй като повечето от играчите не помнят много от срещата, а голяма част от тях дори не са били родени", каза още треньорът.


description: Съседният автомобил също е пострадал.

title: Изгоряла е колата на кмета на Панчарево

maintext:
Фотограф: Анелия Николова
Лек автомобил е бил опожарен тази нощ в столичния квартал "Младост". По първоначална информация е изгоряла колата на кмета на столичния район Панчарево Димитър Сичанов, съобщи "Нова телевизия".Съседният автомобил също е пострадал. Тепърва ще се търси причината за инцидента, тъй като най-вероятно става въпрос за умишлен палеж, отбелязва медиата.


title: Видео: Другите новини

maintext:
Уеб новините на БНТ вече са с нова концепция и име. Рубриката "Другите новини" замени "Новините в 100 секунди".
Ето темите във вечерната емисия:
Депутатите излязоха във ваканция.
До края на месеца в Бърза помощ ще бъдат въведени въпросници за определяне спешността на случаите.
Лаборатория на чудесата в Лондон връща култа към науката.
Международен екип учени ще актуализира секундата.
Даниъл Крейг не иска да се разделя с Агент 007.
"Американскиа идилия" идва предсрочно в целия си блясък.


title: "Ислямска държава" пое отговорност за атентат с десетки жертви в Багдад

maintext:
Фотограф: Ahmed Saad
Терористичната групировка "Ислямска държава" днес пое отговорност за самоубийствения атентат в шиитски квартал на Багдад, Ирак, съобщи "Франс прес", цитирани от БТА. При него загинаха най-малко 41 души, а над 33 бяха ранени.
Атентатор самоубиец взриви бомба днес по обед на шиитска церемония в северен район на Багдад, предаде по-рано "Ройтерс". Бомбата е избухнала в шатра, пълна с участници в шиитски траурен ритуал за Ашура - в памет на Хусейн внука на пророка Мохамед, убит през 7 век.
В комюнике, публикувано от агенция "Амак", смятана за основен канал за разпространяване на информация от "Ислямска държава", радикалната групировка твърди, че камикадзе е задействало пояса си с експлозиви в квартал Аш Шааб, в северната част на иракската столица.


description: Година след Евроволей 2015 в школата на Владимир Николов има около 350 участници на възраст от 4-5 до 57 години.

title: Училище за пораснали волейболни фенове

maintext:
В момента школата на Владимир Николов има 350 участници в София и Русе, а целта е да се разшири до 1000 в края на 2017 г.
[Волейболно училище]
Записванията започнаха веднага, а сега в нея тренират около 350 души на възраст от 4-5 до 57 години.
Бившият национал изтъква, че целта е развиването на масов спорт
[Волейболно училище]
Като дългогодишен професионален състезател, за диагонала в началото е било странно как може някой да иска да играе волейбол и да се развива, но да тренира "само" два пъти седмично.
Два пъти седмично е удоволствие, а шест пъти вече е задължение. Два пъти седмично е оптимален вариант за начинаещи, така че да им се задържи интересът", казва Николов.
"Когато се започва от ниско ниво, с малко усилие се вижда голям резултат. И за хората, които са играли волейбол в училище или по плажа, когато им се кажат два-три тънки момента, които всички треньори знаят, те започват да ги правят, ентусиазират и водят свои приятели, роднини. Имаме цели семейства", обяснява той.
Най-напредналите вече са събрани в мъжки и женски отбори, които от този сезон се състезават в любителската волейболна лига Volley Mania. След година тренировки това е вариантът, който да се предложи на хората, за да изпитат състезателната тръпка.
"В крайна сметка трябва да има и състезания, защото мачовете носят различна емоция. Оформи се едно миниобщество - събраха се хора от различни сфери, започнаха да излизат заедно. Получи се клубна принадлежност, което на мен много ми харесва", разказа Чолаков. Това лято участниците в школата са били на лагер в Белмекен.
"Организацията е много добра, има много добри треньори", каза тая.
Николов твърди, че се старае да е близо до участниците в школата
[Волейболно училище]
"Миналата година разбрах, че в школата се приемат по-малки деца. Записахме дъщеря ни Рая, която тогава беше на 6, защото има много голямо желание да играе, а другаде няма къде. Впоследствие и аз се записах в школата, като от по-напредналите бяха сформирани отбори. Мачовете наистина носят съвсем различна тръпка и осмислят тренировките", заяви тя.
Николов стартира проекта на върха на славата си - след европейското първенство по волейбол миналата есен, което в личен план за него беше много силно. А освен това беше и последното му с националния отбор. Отделно есента на 2015 г. беше времето, в което България беше волейбол. Всички се вълнуваха, разбираха и коментираха волейбол.
Най-големият проблем, както винаги, е свързан с липсата на подходящи зали. В София използват основно "Арена Исаев" в "Младост", както и зала "Бонсист". Другите просто не стават. "Очакваме да приключи ремонтът на зала "Академик", с чието ръководство вече имаме подписано споразумение", каза той.
Отделно бившият капитан на националния отбор планира изграждането на зала в София, която да се ползва от школата. Вариантът с тренировъчната зала на "Арена Армеец", както и други зали, не е приложим заради цената за наем на час. Затова се цели към зали с такса около 40 лева на час.
"Бизнеслогиката показва, че сметката при по-скъпите зали не излиза. С една група от максимум 15 човека събираме 600 лева на месец, а ако залата е по 75 лева на час, сме на минус и то преди да платим на треньори, материали, екипи... Благодарение на нашите партньори успяваме да поддържаме проекта", обяснява бившият волейболист..
[Волейболно училище]
Засега проектът се развива в София и Русе. И ако за столицата е ясно, то по-интересен е въпросът за избора на Русе, където от години липсва волейбол на професионално ниво.
"Градът отговаря на основните ни изисквания - подкрепа на общината и кмета, подходяща зала с отлични условия (тренировъчната на "Булстрад Арена"), специалист, на който му се работи. Не е случайно, че там излязохме първо след София", казва бившият капитан и набляга на "хора, на които им се работи".
Николов и екипът му гледат към Велико Търново, където демонстративната тренировка преминала при голям интерес. Вече имат заявени желаещи да започват тренировки, но няма подходяща зала.
Целта е до края на 2017 г. в школата да има 1000 участници с евентуални клонове във Варна и Стара Загора.
В "Левски", чийто президент е Николов, са привлечени шест момчета до 13 години. "В тях видяхме качества, а те имат желание да го правят всеки ден. Имат желание да спортуват, да се развиват", коментира той.
Ако беше първо изречение на реклама, щеше да изглежда нещо като: "Искате да играете волейбол, но не знаете как?" А отделно не знаете и къде.Нещо подобно вероятно се е въртяло в главата на бившия капитан на националния отбор по волейбол Владимир Николов и на спортния журналист Стефан Чолаков, когато през миналата година създадоха волейболна школа за непрофесионалисти.Още със създаването си имаше потенциала да е най-известната, а година по-късно 99% е сигурно е най-голямата (ако въобще има друга подобна).Самият Николов се колебае как е по-добре да се нарече - волейболно училище или школа за хоби спорт, но обединяващото определение е "социален проект", защото тренировките се посещават от цели семейства."В началото се насочихме към хора, които искат да играят волейбол, но не знаят кога и къде. Предположихме, че има много като мен, които са тренирали волейбол, но по една или друга причина не са станали професионалисти, а пък все още им се играе. Училището не развива високо спортно майсторство, а е платформа за любители, които искат да подобряват уменията си и да са част от играта", заяви Чолаков, който е мениджър на школата.За да не е просто сбирка на позастаряващи фенове на волейбола, училището осигурява треньори. Заниманията са два пъти седмично, защото според техния опит това се оказва най-оптималният обем - хем да има целенасочен тренировъчен процес, хем да не се превръща в тежест. Балансът, който се търси е развиване качествата без това да вреди на ентусиазма и доброто изживяване."За работещите хора, които отделят от свободното си време, дори три тренировки вече са много.Една от жените, които са част от женския отбор във Volley Mania - Ася Трайчева-Вълчева, потвърди пред "Дневник" положителните впечатления.Оттеглянето му от спорта и стартирането на новия му живот извън волейбол бяха достатъчна стартова реклама. За да може обаче проектът да бъде устойчив се залага на няколко основни изисквания - поносима месечна такса (от тази есен 40 лв. на месец) и добри условия за тренировка.За да излезе сметката Николов разчита на "минимална" по думите му помощ от около по 1000 лева от общините. Освен това част от финансирането се осигурява от десетина фирми.Николов уточнява и щекотливата тема за връзката между масовия и професионалния спорт. Ако дете от неговото училище иска да се развива специализирано във волейбола или пък покаже качества, тогава може да премине в "Левски". Там вече се тренира шест пъти седмично.Николов уточнява, че проектът е изцяло на базата на масовия спорт и е особено чувствително реагира на намеците за "крадене на деца" от детско-юношеските школи на клубовете."Не сме конкуренция. Ако има деца, които искат да се занимават със спорт, те ще отидат в професионална школа. Ние се опитваме да вкараме децата от улицата в залата. Вероятно е съм предложил по-добри условия за децата и родителите им са предпочели да ги пратят при мен, но в това не виждам нищо нередно", заяви бившият национал.


description: Комисията за защита на конкуренцията (КЗК) е започнала производство за установяване на нарушения срещу три животозастрахователни и шест застрахователни компании.

title: КЗК проверява дали застрахователите ограничават брокерите

maintext:
Проверката се прави на основание самосезиране.
Фотограф: Цветелина Белутова
Комисията за защита на конкуренцията (КЗК) е започнала производство за установяване на нарушения срещу три животозастрахователни и шест застрахователни компании, съобщи
Регулаторът е установил търговски условия между дружествата и застрахователните брокери, които ограничават възможността посредниците да правят отбив в цената на застрахователните продукти към крайните клиенти за сметка на собственото си възнаграждение.
Според комисията така фактически се забранява независимата ценова политика. "Тези ограничения биха могли да предотвратят, ограничат или нарушат конкурентната среда", се казва в съобщението.
Проверяваните животозастрахователни компании са "ОББ-Метлайф", "Булстрад Живот", "Алианц България Живот", а общозастрахователните са "ДаллБогг: Живот и здраве", "Надежда", "ЕИГ Ре", "Енергия", "Булстрад" и "Алианц България". Комисията се е самосезирала за нарушението.


description: Много трудно е "мъртви души" да гласуват на избори, смята говорителят на ЦИК

title: Цветозар Томов: "Мървите души" в избирателните списъци са българите в чужбина

maintext:
Цветозар Томов
Фотограф: Надежда Чипева
Цветозар Томов е член и говорител на Централната избирателна комисия. Роден е на 21 май 1954 година. Завършва журналистика в Софийски университет "Св. Климент Охридски". Защитава докторантура по социология през 1984 година. Ръководи катедра "Критическа и приложна социология" в Пловдивски университет "Паисий Хилендарски" до ноември 2011 г. Тогава Томов обяви публично, че напуска Пловдивския университет заради присъденото звание "доктор хонорис кауза" на бившия футболист Христо Стоичков.- "Мърви души" е метафора и трябва да направя едно разяснение на нейния смисъл, защото не винаги се разбира. Проблемът идва от това, че избирателните списъци в България се правят, като се описват постоянните адреси на избирателите, взети от национална база население, която се съхранява от главна дирекция ГРАО. Това са адресите, които ние имаме в документите си за самоличност. Всеки българин с лична карта има записан в нея адрес без значение дали живее на него или не.В това описание на хората с постоянни адреси попадат и всички хора, живеещи и извън страната, и то понякога живеещи навън от десетилетия. Може човек да живее в Рио Де Жанейро, но ГРАО го води на адрес в Тутракан и записва името му в избирателната секция, в която попада неговият адрес. Този човек е "мъртва душа" и никога няма гласува, защото просто живее другаде. Той може да гласува в Рио Де Жанейро и тогава ще се впише допълнително. Би могъл да подаде заявление за гласуване зад граница. Ако подаде заявление, тогава тази информация пристига в ГРАО и ГРАО го отмята и заличава от списъците в страната. По този начин тези 7 милиона представляват съвкупност от пълнолетните граждани с лични карти, които имат някакъв адрес, който се води на територията на страната. Голяма част от тях не са в страната и това е основната причина за разминаването между броя на хората в България и броя на хората, които са записани в избирателните списъци. Има и други причини, те са свързани с актуализацията на тази информация. Специално за българите, пребиваващи в чужбина, ГРАО рядко получава сведения за промени на техния жизнен статус. В тези списъци има и хора, които са починали, но е е пристигнала обратна информация до нашите власти.- Теоретично е възможно, но все пак се надявам, че подобна масова практика няма да имаме в България, защото това е много трудно. Би трябвало цяла секционна комисия да си затвори очите, ако някой друг гласува от името на човек, когото го няма и знае, че няма да се появи в изборния ден. Нямам сведения и не мога да коментирам до колко това се е случвало. По принцип е един допълнителен риск за чистотата на изборния процес, който може да бъде избегнат, ако има друг тип регистрация за изборите.- Активната регистрация е един от алтернативните методи да се направи изборен регистър. По-общият проблем е свързан с логиката, по която законодателят е решил, че постоянният адрес е идентификатор за местонахождението на личността. Вероятно 20 на сто, а може и една трета, от хората не живеят на постоянние си адрес. Ние сменяме адресите си в този динамичен век, в който живеем, по-често отколкото сменяме номерата на мобилните си телефони. Този проблем ще стои дотогава докогато има това делене на постоянен и настоящ адрес.- Между другото, последиците за изборите са по-малки отколкото за някои други неща. Примерно по постоянен адрес хората се търсят за призовки, за данъци, за какво ли не. Постоянният адрес е мястото, на което властта се опитва да комуникира с гражданите и тази комуникация не е възможна, когато гражданинът няма нищо общо с постоянния си адрес.- Тук има две гледни точки. Едната е, че по този начин отчитаме някаква реалистична избирателна активност, защото делим броя на гласувалите на броя на всички български граждани с право на глас. Човекът, който не е в Тутракан и е "мъртва душа", все пак е български гражданин и има право да гласува, дори и да не го е правил никога. И когато изчисляваме избирателната активност, е редно да го включим и него. Проблемът е, че го включваме във вътрешен списък, а той не живее в страната. Ако има активна регистрация, той трябва да се регистрира там, където се намира.От друга страна това създава впечатлението, че избирателната активност в България е много ниска и е нещо, което се обсъжда на всички избори. Всъщност не е така. Всъщност, без да може точно да се оцени броят на хората с право на глас, живеещи в страната, вероятно той е с над 1 милион души, по-нисък от хората в избирателния списък. Така, че реално тези 3.5 милиона души, които участват на парламентарните избор, и представляват в относителен дял много повече от 50 процента от хората с право на глас.- Да. В момента са комбинирани референдум и президентски избори - двата вота, при които избирателната активност е фактор. За президентските избори трябва активност над 50 процента на първи тур и там е по-важно влиянието на този фактор, отколкото на референдума, защото процентът се изчислява върху броя на хората в избирателните списъци. По отношение на референдума - трябва да се достигне числото на гласувалите на последните парламентарни избори. Има един процент, той е 20 на сто, който трябва да бъде преминат, за да може парламентът да разгледа въпроса. Тези 20 на сто ще бъдат преминати, така че няма да е от съществено значение.Възможно е обаче да се окаже, че този процент ще бъде от решаващо значение за изхода на първи тур на президентските избори, където е логично да се очаква активност близка или малко над 50 на сто. От него ще зависи дали да имаме избран президент на първи тур.- Отива се на втори тур, независимо от активността. Това вече се случи на изборите през 2006 година, когато Първанов имаше 64 на сто на първи тур.


title: Григор Димитров се завърна в топ 20

maintext:
Димитров е част от 20 за пръв път от една година насам
Фотограф: Архив
Топ 10:
1. Новак Джокович (Сърбия) - 14040 точки
2. Aнди Мъри (Великобритания) - 9345 точки
3. Стан Вавринка (Швейцария) - 6365 точки
4. Рафаел Надал (Испания) - 4940 точки
5. Keй Нишикори (Япония) - 4875 точки
6. Mилош Раонич (Канада) - 4510 точки
7. Роджър Федерер (Швейцария) - 3730 точки
8. Гаел Монфис (Франция) - 3545 точки
9. Тoмаш Бердих (Чехия) - 3470 точки
10. Доминик Тийм (Австрия) - 3295 точки
Българите:
20. Григор Димитров - 1735 точки
373. Димитър Кузманов - 116 точки
487. Александър Лазов - 74 точки
641. Александър Лазаров - 41 точки
740. Васко Младенов - 30 точки
742. Димитър Кутровски - 29 точки
1024. Габриел Донев - 10 точки
1284. Тихомир Грозданов - 4 точки
1643. Калоян Димитров - 1 точка
1643. Петър Трендафилов - 1 точка
1749. Адриан Андреев - 1 точка
1749. Серафим Грозев - 1 точка
1749. Калоян Вълчев - 1 точка
Григор Димитров се завърна в топ 20 на световната ранглиста след едногодишно прекъсване.Най-добрият български тенисист се изкачи с една позиция до двадесетото място, след като през изминалата седмица достигна до полуфиналите на турнира в Чънду.За последно хасковлията беше сред първите двадесет в края на миналия септември, а само преди малко повече от два месеца беше едва 40-и.Димитров събира 1735 точки и изпреварва с една позиция хърватския ветеран Иво Карлович. В топ 20 настъпиха още две промени. Ришар Гаске се изкачи от 18-о на 17-о място за сметка на Роберто Баутиста Агут, а Жо-Вилферд Цонга измести Давид Ферер от 12-ата позиция.В първата десетка няма никакви промени. Новак Джокович е убедителен лидер с 14 040 точки и аванс от близо 5000 точки пред втория Анди Мъри.Стан Вавринка заема третата позиция, следван от Рафаел Надал, Кей Нишикори, Милош Раонич, Роджър Федерер, Гаел Монфис, Томаш Бердих и Доминик Тийм.Героят на седмицата Карен Хачанов прави най-големия скок в ранглистата. 20-годишният руснак, който в Чънду спечели първата си титла при професионалистите, напредна с 46 места до №55.


title: Седем медала получиха български ученици на Международната олимпиада по астрономия

maintext:
[МОН]
[МОН]
Един златен, два сребърни и четири бронзови медала спечелиха учениците от България на 21-та Международна олимпиада по астрономия в Смолян. Това е най-доброто представяне на български ученици при участия в 19 олимпиади досега, отбелязват от министерството на образованието.Бойко Красимиров Борисов от СМГ "Паисий Хилендарски" в София спечели златен медал сред състезателите в старша възраст.Стефан Иванов от ПМГ "Акад. Никола Обрешков" в Бургас (със златен медал от миналогодишната олимпиада) и Борис Панайотов от СМГ "Паисий Хилендарски" в София са сребърни медалисти.Бронзови медали получиха Калина Георгиева - МГ "Д-р Петър Берон" - Варна, Владимира Иринчева от ПЧМГ в София, Петър Димитров Димитров от ПЧМГ- София и Георги Александров от СМГ "Паисий Хилендарски" в София.Диплом за участие получи Атанас Стефанов от МГ "Акад. Кирил Попов" в Пловдив, който се състезава в младша възраст.Отборът на България бе подготвен от Ева Божурова от Националната астрономическа обсерватория във Варна, Светлана Цекова от обсерваторията в Ямбол, Никола Каравасилев от СУ "Св. Климент Охридски" и Захари Дончев от Института по астрономия на БАН.Председател на международното жури бе д-р Михаил Гаврилов.Сред най-добре представилите се участници в олимпиадата има ученици от Румъния, Русия, Корея, Италия и България.


title: Теменужка Петкова заминава за Москва заради казуса "Белене"

maintext: Министърът на енергетиката Теменужка Петкова заминава за Москва, където ще обсъжда следващите стъпки по изпълнението на решението на Международния арбитраж по казуса с АЕЦ "Белене".През юни България беше осъдена да плати 620 млн. евро за поръчано на Русия оборудване. Всеки ден просрочие увеличава сумата със 167 хил. евро лихва. Преди дни Народното събрание разреши държавна помощ за Националната електрическа компания, с която да се покрие задължението. Сега се очаква произнасяне и от Брюксел. Междувременно България очаква нейни представители да видят на място произведеното оборудване, което страната трябва да плати.В делегацията, водена от Петкова, са включени представители на Българския енергиен холдинг и Националната електрическа компания. Те ще преговарят с Държавната корпорация за атомна енергия на Руската Федерация "Росатом" и "Атомстройекспорт". Това ще е втора среща на работната група, която преди месец заседава в София.


description: "Не подкрепям никого" ще се отчита само за определяне на резултатите на президентски и на кметски избори.

title: Четири предложения за отмяна на задължителното гласуване ще разглежда правната комисия утре

maintext:
Данаил Кирилов (ГЕРБ), председател на правната комисия в парламента
Фотограф: Георги Кожухаров
Спешният ремонт на Изборния кодекс преди президентския вот влиза на първо четене в правната комисия в парламента утре. Депутатите ще разгледат общо 12 законопроекта за промени в кодекса, в четири от които се предлага отмяна на задължителното гласуване. Техни вносители са Четин Казак от ДПС и нечленуващите в парламентарни групи депутати Лютви Местан, Георги Кадиев и Велизар Енчев.Макар да е препоръчано и от експерти, засега предложението за отмяна на задължителното гласуване не среща подкрепата на мнозинството. То бе въведено през април по настояване на Патриотичния фронт.Изборният кодекс ще се променя дни преди президентските избори заради методиката за отчитане на резултатите от тях, според която определените за действителни според кодекса гласове "Не подкрепям никого" се броят само за избирателната активност, но не и при определяне на крайния резултат . Според юристи това противоречи на конституцията, която изисква преброяването на всички действителни гласове. Миналата седмица ГЕРБ и Реформаторският блок спориха кой е инициатор на опцията, която може да се нарече "Глас срещу всички", и на методиката за отчитане на изборните резултати След поредната намеса на премиера Бойко Борисов в понеделник вечерта ГЕРБ, реформаторите и Патриотичният фронт стигнаха до консенсус по казуса "Не подкрепям никого". За да няма противоречие с конституцията, протестният вот ще се отчита при определянето на изборните резултати при мажоритарните избори - за президент и за кмет, но няма да се брои при пропорционалните - за парламент, за представители в Европейския парламент и за общински съветници. Така е удовлетворено искането на Реформаторския блок гласовете "Не подкрепям никого" да не вдигат изкуствено 4-процентната бариера за влизане на партии в Народното събрание.Депутати от БСП предлагат опцията "Не подкрепям никого" направо да отпадне от бюлетините.Другата тема, по която мнозинството постигна консенсус в понеделник, са секциите в чужбина. За да задържи подкрепата на Патриотичния фронт , ГЕРБ склони таванът за броя им да отпадне, но само за държавите от Европейския съюз (ЕС). Така се очаква ограничението за най-много 35 изборни бюра в Турция, САЩ и Канада да остане.Депутатите от ДПС и отцепниците от ДОСТ обаче са против такова решение. Четин Казак предлага промени в Изборния кодекс, според които секции в чужди държави да се разкриват на места, на които преди пет години са гласували поне 100 избиратели. АБВ предлага ограничението за секции извън България да бъде 55 броя за всички страни, а лидерът на ДСБ Радан Кънев - то да отпадне.И Четин Казак, и Лютви Местан предлагат да е разрешена предизборната агитация на чужд език, ако има осигурен превод на български.


title: Напрежението в Бояново се подклажда отвън, смята вътрешният министър

maintext:
Бъчварова инспектира строителството на граничната ограда край Резово.
[МВР]
В ямболското село Бояново, където днес се състоя протест срещу план за създаване на лагер за мигранти, няма тревожни настроения, смята вътрешният министър Румяна Бъчварова. Според нея "по-скоро има опит да се създадат такива"."Вчера разговарях с кмета на селото Кръстьо Драганов, който ме увери, че живеещите там нямат големи притеснения от подготвянето на самата площадка, защото имат впечатления от Разпределителния център в Елхово, който също е от затворен тип", каза Бъчварова, цитирана от пресцентъра на ведомството. Тя се позова и на информация от областния управител, според когото съвсем малка част от протестиралите днес са били местни жители.Бъчварова повтори, че планът е да се подготви терен в бившето военно поделение край селото, на който, ако се наложи при изключително голям натиск, ще бъдат разположени фургони, за да може да бъдат настанявани там хора. Тя увери, че не се предвижда постоянно действащ център в Бояново и призова да не се политизира темата. Добави, че това ще е допълнителна възможност за заетост и при подготовката на площадката, и при самото обслужване. Министърът коментира темата по време на инспекция на строителството на оградата по границата с Турция в района на Резово.Темата за настаняването на мигрантите беше коментирана и от премиера Бойко Борисов. "Играят си на разни места със страховете на хората. Не можем нито да ги трепем на границата, нито да каним всеки да идва където му харесва", каза той. Според него е най-удобно за цялата държава те да бъдат настанявани в бивши казарми, които са оградени и пазени от жандармерията, откъдето да бъдат връщани обратно. "Вместо да щъкат из големите градове, центровете да са на границата, за да е по-близо да ги връщаме", каза премиерът и подчерта, че става дума само за временно настаняване.


description: Всеки уикенд в "Дневник За бавен живот" четете и рецепти за "бавна храна", приготвени специално за читателите от различни ресторанти.

title: Slow food: Салата Тученица с воденички

maintext:
Фотограф: Юлия Лазарова
Фотограф: Юлия Лазарова
Фотограф: Юлия Лазарова
Пилешки воденички – 100 г в сварен видФенел – 40 гЗелена и червена чушка – по 20 гМорков – 20 гЛук – 10 гЗелена маса – общо 150 г, от нея – тученица – 100 г и листа от цвекло – 50 гУзо - 20 гЗа лимоновия дресинг (общо около 30 г):Фреш лимонгорчицамед2 скилидки чесънолиосолСъставките се разбиват в пасатор като майонеза.Пилешките воденички са предварително сварени за около час-час и половина в зависимост от продукта (ако са крехки, от малки пилета, се сваряват за около 40 мин.) Поставят се в тиган, за да се запържат. Малко след тях се слага и фенелът. В тигана се налива и узото.Зеленият микс от цвекло, листа от тученица, прясна червена и зелена чушка, лук е предварително овкусен с лимоновия мус.Зеленият микс се слага в дълбока салатена чиния. Върху него се поставя изпържените продукти.Салатата се сервира топла.


description: На 2 октомври Гордън Матю Томас Съмнър, или известният ни като Стинг, навършва 65 години днес.

title: Фотогалерия: Стинг на 65 г.

maintext:
1/16 снимки в галерията На 2 октомври Гордън Матю Томас Съмнър, или известният ни като Стинг, става на 65 години.
За 60 годишнината "Дневник" подбра снимки през годините.
На снимката: Стинг позира пред театър Нийл Саймън, където се играе шоуто "The Last Ship" в Ню Йорк на 24 ноември, 2014 г. Стинг е написал музиката и текста за шоуто.


title: Григор Димитров ще стартира срещу естонски квалификант в Стокхолм

maintext:
Българинът не би трябвало да има проблеми срещу естонеца, който е с над 200 места зад него в световната ранглиста
Григор Димитров ще започне участието си на турнира в Стокхолм срещу естонския квалификант Юрген Зоп.Това стана ясно, след като 234-ият в световната ранглиста премина през пресявките, а в първия кръг победи Бенямин Бекер с 6:3, 6:4 след малко повече от час игра.Най-добрият български тенисист, който е шампион в надпреварата от 2014 година, стартира директно от втория кръг, тъй като е поставен под №2 в основната схема.Димитров и Зоп не са се изправяли досега един срещу друг, а най-предното класиране на естонеца до момента е 71-ата място в света, до което стига през 2012 година.Хасковлията пък се завръща в Европа след силно турне в Азия, където игра полуфинал в Чънду, финал в Пекин, но отпадна рано от мастърса в Шанхай. Благодарение на добрите си изяви в края на сезона Димитров се завърна в топ 20 на ранглистата и в момента заема 18-а позиция в нея.


title: Графика на деня: Подкрепата за смъртното наказание в САЩ е най-ниска за последните 40 години

maintext:
Стая за екзекуции в Оклахома, САЩ.
Подкрепата за смъртното наказание в САЩ е на най-ниското си ниво за последните четири десетилетия, показва проучване на изследователския център "Пю" . Едва 49% от американците са "за" него, що се отнася до хора, осъдени за убийство, а 42% са против. Подкрепата е намаляла със 7% в сравнение с март 2015 г.Повечето републиканци (72%) са "за" смъртното наказание, докато при демократите процентът е едва 34%. За пръв път от десетилетия независимите са разделени поравно – 45% "за" и 44% "против".Демографските разлики остават същите – мъжете са по-склонни да одобрят смъртните присъди, същото важи за белите американци в сравнение с тези от афроамерикански и латиноамерикански произход.


description: Докладът "За жива планета" на природозащитната организация WWF разкрива тревожни тенденции за биоразнообразието на Земята.

title: Доклад на WWF: Дивите животни намаляват драстично през последния половин век

maintext:
Фотограф: Стефан Аврамов [По-диви Родопи]
Дивите животни в света може да намалеят с 67% до края на това десетилетие, спрямо броя им от 1970 г. Това е един от основните изводи на публикувания в четвъртък доклад "За жива планета" , който природозащитната организация WWF прави на всеки две години.
Световните популации на риби, бозайници, птици, земноводни и влечуги вече са намалели с 58% за периода 1970–2012 г., за който е последната събрана информация. Това показва тенденция към намаляване с общо две трети в рамките на половин век (от 1970 до 2020 г.).
"В нашата епоха дивите животни изчезват с безпрецедентни темпове. Не става дума за прекрасни видове, които всички обичаме. Биоразнообразието е основа за здрави гори, реки и океани. С изчезването на видовете и техните екосистеми ще изчезне чистият въздух, водата, храната, които те ни предоставят", коментира Марко Ламбертини, генерален директор на международната организация.
Данните в доклада сочат, че планетата навлиза в напълно непозната фаза. Заради промените, които хората предизвикват на Земята, е възможно шесто масово измиране на живи същества. Изследователите вече наричат този период антропоцен.


description: Главният архитект на София посочи, че в момента комисия проверява обстоятелствата около реституцията и придобиването на имота, където инвеститорът има намерение да строи.

title: Протест в Бистрица накара главния архитект на София да спре спорен строеж

maintext:
Фотограф: Велко Ангелов
Жители на Бистрица излязоха на протест снощи срещу изливането на основите на нов строеж на централната улица в селото, за който твърдят, че е незаконен, а няколко часа по-късно главният архитект на София Здравко Здравков нареди работата на обекта да бъде спря, съобщи Би Ти Ви. Вчера хората преградили шосето с личните си автомобили и не позволили бетоновозите да минат, тъй като смятат, че ако се стигне до изливане на основите, сградата лесно ще бъде узаконена.Причина за недоволството е и фактът, че при изливането на бетона бетоновозите ще затворят пътя, който води до 20 къщи и е един от маршрутите за подход към планината Витоша. Журналистическо проучване на Би Ти Ви вече установи, че имотът е реституиран с подправени документи от името на починали хора. Пусната жалба срещу строежа също е оттеглена при съмнителни обстоятелства.Арх. Здравко Здравков поясни, че за обекта има влязло в сила разрешение за строеж, но е успял да спре работата по обекта, като е пуснал протест в прокуратурата. Като основание се посочва разминаване между проекта и приетия устройствен план. За момента единственото, което може да се направи,е да се поиска от строителния контрол да спре работата до решение на съда.Главният архитект на София посочи, че в момента комисия проверява обстоятелствата около реституцията и придобиването на имота. Според кмета на Бистрица Николай Гюров строителите са бързали толкова с наливането на бетона, защото според Закона за устройство на територията при излети основи обжалването става значително по-трудно.


description: "Не сме съгласни с това, което Русия върши – бомбардировките в Алепо. Франция се ангажира, както никога по-рано, да спаси населението на Алепо", обясни външният министър Жан-Марк Еро пред France Inter.

title: Франция иска международно разследване за военните престъпления в Сирия

maintext:
Външният министър на Франция Жан-Марк Еро.
Франция ще поиска от Международния наказателен съд да започне разследване за извършване на военни престъпления в Сирия. Съобщението дойде от френския външен министър Жан-Марк Еро малко след като се разбра, че президентът Франсоа Оланд обмисля дали да не отмени срещата си с руския си колега Владимир Путин , уговорена за 19 октомври в Париж, предаде "Ройтерс"."Не сме съгласни с това, което Русия върши – бомбардировките в Алепо. Франция се ангажира, както никога по-рано, да спаси населението на Алепо", обясни Еро пред France Inter."Ако президентът (Оланд) се съгласи да се срещне с Путин, това няма да е среща за размяна на любезности", допълни още външният министър на Франция.За визитата на Путин на 19 октомври във френската столица бе съобщено на 16 септември и в програмата са включени разговори с Франсоа Оланд в Елисейския дворец и откриване на руски духовен център. Външният министър Сергей Лавров посочи по-късно, че освен двустранните отношения ще бъдат обсъдени и конфликтите в Украйна и Сирия.Но след това Русия наложи вето на внесен от Франция проект за резолюция на Съвета за сигурност на ООН по повод неспирното насилие в Алепо от страна на сирийската армия, подпомагана от руската бойна авиация. Часове преди гласуването Оланд заяви, че страната, която блокира резолюцията, опитваща да съживи прекратяването на огъня в Алепо и допускането на хуманитарна помощ за стотици хиляди обкръжени в бунтовническите квартали, "ще се дискредитира в очите на целия свят" и "ще носи отговорност за продължаване на безчинствата"."Възможно е да се срещна с Владимир Путин. Но се питам по този повод полезно ли е това, необходимо ли е, ще има ли някакъв ефект", каза президентът в интервю за телевизия TMC, което ще се излъчи в понеделник. "Можем ли да направим нещо, за да спрем това, което (Путин) прави заедно със сирийския режим? Т.е. помощ за бойната авиация на режим, който бомбардира мирните жители на Алепо? Така че често се питам дали трябва да се срещам с Владимир Путин. И ако се срещнем, ще му кажа, че това е неприемливо и сериозно вреди на образа на Русия."Говорителят на Кремъл заяви в понеделник сутринта, че при тях няма постъпило уведомление от Париж за евентуална отмяна на срещата Оланд - Путин и подготовката на визитата продължава, както досега.


maintext:
Стойчев е без работа откакто напусна "Тренто"
[LAP.bg]
Бившият селекционер на България Радостин Стойчев намекна, че може да поеме чужд национален отбор."Мечтата ми е да спечеля олимпийската титла и затова бих поел само национален отбор от първата петица в света", каза пред bTV Радостин Стойчев, след като изнесе лекция пред студенти в Националната спортна академия "Васил Левски".Той потвърди намерението си да почива до края на сезона, след като през пролетта се раздели с италианския "Тренто", с който спечели всичко възможно на клубно ниво.В момента в световния топ 5 са Бразилия, Полша, САЩ, Италия и Русия. Любопитно е, че днес полските медии съобщиха, че именно Стойчев е сред вариантите за нов селекционер на световния шампион. "Дружина полска" ще остане без треньор след изтичането на договора на Стефан Антига.Стойчев бе начело на България в периода 2010-2012, но си тръгна след края на олимпийските квалификации за игрите в Лондон след скандал с ръководителите на федерацията. Заедно с него напусна и звездата Матей Казийски.


description: "Бойко Борисов сменя Цачева в кампанията. Сменя я със... себе си"Радан Кънев, лидер на ДСБ, във Фейсбук.

title: Цитат на деня: Борисов сменя Цачева със себе си

maintext:
Фотограф: Цветелина Белутова
Бойко Борисов сменя Цачева в кампанията. Сменя я със... себе си.
"Бойко Борисов сменя Цачева в кампанията. Сменя я със... себе си."Това написа в профила си във Фейсбук лидерът на ДСБ Радан Кънев. Ето целия текст на съобщението му:И за да оправдае гафовете си, влиза в атака срещу ДСБ. Безотговорно отхвърли предложението за обща номинация на г-н Плевнелиев. Подигра се с избирателите и партията си, като издигна слаб кандидат, който се представя унизително срещу друг слаб претендент - този на БСП. И сега търси подкрепа от ДПС и ДОСТ срещу обещания за порции от властта.А просто РБ издигна по-силен кандидат... Да не търси вина за тези провали в ДСБ. Вината е в ... БайКой?Това търсене на конфликт вдясно е безотговорно.Ако Борисов иска дебат с мен, аз съм на разположение. Ще го получи, когато предизвика предсрочни избори. Тогава ДСБ ще бъде единствената алтернатива на сговора между тъй наречените от Цветанов "системни партии".Но сега конкуренцията вдясно не е между Борисов и мен, а между Трайков и, вероятно, Цачева. И избирателите вдясно и центъра имат право да видят дебат между тези двама кандидати – единият десен, а другият издигнат от уж дясна партия. И да преценят кой от тях може да се справи с Радев.Така че, вместо да вади Цачева от кампанията, да я пусне на дебат с Трайчо.


title: Фотогалерия: Електромобили, хибриди и коли на газ стартираха в еко рали България

maintext:
1/8 снимки в галерията Общо 11 екипажа застанаха на старта еко рали България, което тръгна днес от София. Надпреварата е в календара на FIA Световна купа "Алтернативни енергии" и е включена в програмата на община София - кандидат за Европейска столица на спорта 2018.
Фотограф: Юлия Лазарова


description: Националната библиотека "Св. Св. Кирил и Методий" активира DMS номер в кампания за набиране на средства за камера за дезинфекция по метода аноксия.

title: С DMS KNIGA Националната библиотека набира средства за спасяване на старинни книги

maintext:
[Националната библиотека „Св. св. Кирил и Методий”]
В опита си да набере средства за закупуването на специална камера за почистване на старинни книги Националната библиотека "Св. Св. Кирил и Методий" активира DMS номер за еднократни дарения.Разкриването му е част от започнала на 14 септември кампания за набиране на 50 хил. лв. Сумата е необходима за купуване на камера за дезинфекция по метода аноксия - съвременна екологична технология за нетоксично почистване и спасяване на книги и документи, съобщиха от библиотеката.Желаещите да подкрепят кампанията могат да изпратят съобщение с текст DMS KNIGA на номер 17 777. Стойността на един есемес e 1 лев, като не се начислява ДДС за потребителите с договори към трите мобилни оператора. За използващите предплатени услуги цената е 1.2 лв.Открита е и дарителска сметка:УниКредит Булбанк АДСофия 1000Ул. "Княз Александър Батенберг" 12IBAN: BG20UNCR76303100112993BIC:UNCRBGSF


description: Според бившия правосъден министър в момента се договоря състава на следващия ВСС

title: Христо Иванов: Ключът е в Цацаров, но той е сложен, за да не го пъхне в ключалката

maintext:
Фотограф: Юлия Лазарова
Бившият правосъден министър Христо Иванов смята, че позициите в следващия Висш съдебен съвет, както и поста председател на Върховния администативен съд "са на масата" и ще бъдат договорени"Тези, които ще направят договорката, няма да допуснат грешката на Фидосова във ВСС да влязат прилични хора. Шест човека са в момента и водят много тежка война", заяви Иванов пред Би Ай Ти в неделя вечерта.По думите му тези хора, които са опозиция, трябва да бъдат подкрепени. Според Иванов начело на Върховния касационен съд и Софийския градски съд са били избрани прилични хора – Лозан Панов и Калоян Топалов. Затова и например сега Цацаров иска да премести делата за корупция от градския в специлизирания съд.Той подчерта, че единственият начин "да се мръдне от мъртвата точка" е отстраняването на Цацаров като главен прокурор.Иванов припомни, че по повод рождения ден на главния прокурор Сотир Цацаров бил прочел "изключително срамни журналистически текстове", в които пишело за хобито му, а нямало нищо за свършена работа."Докато текат тези записи, щезатъваме в калта, а милиардите ще изтичат. Има огромно количество материал, ако бъдат проверени и засечени с друг неща, това е пътят за излизане от тази дупка", коментира Иванов по повод записите "Яневагейт". Още при излизането им през миналата есен той призова за проверка на съдържанието. Той заяви, че това е "банален кухненски разговор на онзи кръг от хора, които се разпореждат със съдбата на страната. "Множество такива разговори и в момента се случват", каза той и отново призова за независима проверка на разговорите."Докато продължава тази безотговорност, България ще се движи с по няколко милиарда на година загуби.Ключът е в Цацаров. Само че той е сложен там, за да държи ключа и да не го слага в ключалката и докато няма смяна на ръководното място в прокуратурата, не можем да очакваме никаква промяната", заяви още Ивванов.Колко още милиарда ще изчезнат безконтролно и безотговорно до 2020 г, когато изтича мандата му, попита той.


title: Недостигът на работна ръка в Унгария е стигнал рекордни стойности

maintext: Повече от половината от компаниите в Унгария не успяват да попълнят свободните работни места заради недостиг на кадри, показва проучване на фирмата по човешки ресурси ManpowerGroup. Изследването е регистрирало най-високите нива на липса на работна ръка в историята на страната, пише "Ройтерс".Продължилата години наред масова емиграция към Западна Европа доведе до недостиг на кадри в страните членки на ЕС от източната част на континента – като Унгария, Чехия и Полша например. В тези страни работодателите от всички сфери на бизнеса и индустрията изпитват сериозни затруднения в наемането на хора.Годишното проучване на ManpowerGroup показва, че 57% от анкетираните компании в Унгария изпитват трудности в набирането на персонал. Това е с 10% повече спрямо миналата година. В световен мащаб този показател се движи около 40% при 42 изследвани държави.Фирмите в централноевропейската държава "се състезават за кадри не само с конкурентите си в рамките на страната, но и с работодателите в Западна Европа и в съседните страни", обяснява директорът на ManpowerGroup за Унгария Ласло Далани. По думите му най-големият недостатък на страната е ниското заплащане, което затруднява привличането и задържането на способни кадри."Унгарските компании смятат, че ако увеличат заплатите, това ще застраши тяхната конкурентоспособност", обяснява Далани. "Но при все това недостигът на работна ръка е достигнал такова равнище, че то също пречи на конкурентоспособността".Според изследването една трета от фирмите в страната не успяват да наемат хора, защото за позициите, които търсят, напълно липсват кандидати. Други 30 на сто се оплакват, че кандидатите не са достатъчно квалифицирани.Най-голям е недостигът при нискоквалифицирани позиции като дърводелци, електротехници, водопроводчици и шофьори, както и сред инженерите, лекарите, ИТ специалистите и счетоводителите.Според ManpowerGroup около 30% от унгарските фирми се борят с проблема, като предоставят на работниците си допълнително обучение, докато 16 на сто предлагат по-привлекателни социални пакети.Изследването в световен мащаб показва, че проблемът с недостига на работна ръка е най-сериозен в Япония, където 86% от работодателите се оплакват от липса на кадри. В Румъния и България , двете най-бедни страни членки на ЕС, процентите са съответно 72% и 62%.Samsung Electronics в Унгария вече наема украинци, за да запълни празните позиции. Германските автомобилни концерни "Ауди" и "Даймлер" също се оплакват от недостиг на хора.За периода юни-август безработицата в Унгария е била 4.9%. Брутните заплати са се увеличили с 6.9 на сто на годишна база през август.Правителството на премиера Виктор Орбан планира да въведе дву- или тригодишна програма за намаляване на данъците, като в същото време ще включва и стимули за работодателите да увеличат заплащането на персонала си.


description: Според Ройтерс пострадалите са близо хиляда. Иракските сили са напреднали с офанзивата към града и вече са близо до него.

title: Стотици хора са били изложени на токсични газове в Мосул

maintext:
Днес от Анкара към Ирак потегли к
Премиерът на Ирак Хайдер ал Абади остава против турско участие в офанзивата за връщането на контрола върху града Мосул. "Битката за Мосул е иракска битка и онези, които я водят са иракчаните", заяви Ал Абади след среща с американския министър на отбраната Аштън Картър в Багдад.
Иракските сили са напреднали с офанзивата си към Мосул и са вече на 5 км от града, съобщи Ройтерс. В интервю за агенцията вътрешният министър на Ирак Карим Синджар съобши, че не трябва да се очаква скорошен край на битката, тъй като в града има между 4 хил. и 8 хил. бойци на "Ислямска държава". Градът е под контрола на джихадистката групировка от 2 години.Междувременно Би Би Си съобщи, че стотици хора са били изложени на токсични газове, след като завод за сяра е бил подпален при сраженията за Мосул. Серният диоксид, който се отделя при горенето е отровен при вдишване или при контакт с кожата и очите.По информация на Ройтерс близо хиляда души са пострадали от газовете, като се смята, че палежът е извършен от "Ислямска държава" по-рано през седмицата. Иракски командир каза пред агенция Франс прес, че двама цивилни са загинали вследствие на вдишване на газовете, а "много други" са пострадали. Американските войници, съсредоточени в база в Кайяра южно от Мосул, днес са използвали маски, за да се предпазят от токсичните газове, довявани от вятъра.Междувременно иракските сили са поели контрола над гр. Каракош – най-големият християнски град в Ирак преди войната, намиращ се на 32 км южно от Мосул.онвой от 20 тира, натоварени с храни, дрехи, завивки и медикаменти от турския Червен полумесец, съобщава БТА. Хуманитарната помощ е предназначена за населението на Мосул.Картър пристигна в Ирак на необявено предварително посещение, след като вчера беше в Турция.Той се опитва да играе ролята на посредник между Ирак и Турция с оглед преодоляване на различията им за турско участие в операцията по отвоюване на Мосул. Турският президент Реджеп Тайип Ердоган не иска Анкара да стои настрана от операциите за освобождаването на града. Според експерти той е притеснен от евентуалното равновесие на силите, което ще се установи между различните общности след освобождаването на този сунитски иракски град. Ердоган се притеснява дали кюрдите или шиитите няма да поемат контрола върху града, отбелязва БТА.


description: Това заяви президентът Башар Асад в интервю за в. "Комсомолская правда".

title: Асад: Единствената ни надежда е Русия да промени турската политика


title: Крушарски: Искам да направя "Локомотив" (Пловдив) бижу, целта ни е шестицата

maintext:
[LAP.bg]
Целта на "Локомотив" (Пловдив) е да влезе в шестицата, заяви собственикът на клуба Христо Крушарски. Той изтъкна, че няма да се бърза с назначаването на треньор след раздялата с Илиан Илиев."Целта пред "Локомотив" остава място в първата шестица. Нищо не е загубено. Ще се борим и за купата на страната. Не може един отбор да бъде без цел", заяви той по време на пресконференция, на която въпроси задаваха и привърженици."Достатъчно съм луд, за да успея да направя едно бижу от "Локомотив". Където ми е кеф там ще давам. Ще ви поканя да посетите моята фабрика. Аз там от 6 месеца не съм стъпвал, но всичко работи. Искам това да направя и в "Локомотив" - да не идвам често, но всичко да работи."Той изтъкна, че няма как "да бъде поставен на пангара", тъй като плаща и сам поръчва музиката. "Във футбола трябва да се смажат лагерите и всичко да върви в синхрон. Бил съм дълго време обществен работник. По-точно 14 години комсомолски секретар. Едва ли някой може да манипулира по-добре от мен."Желанието му е да изгради семейство в клуба. "За 25 години не е направено толкова, колкото ние направихме за 1 година тук. Аз трудно се доверявам на хората и трудно си избирам партньорите. В моята практика е имало хора, които работят и които не работят. Аз досега допуснах една грешка - позволих да не съм близо до проблема, повече това няма да се случи", добави Крушарски.


description: "Не, ние не обявяваме подкрепата си просто защото главният опонент на Клинтън е отвратителен", подчертава вестникът

title: "Вашингтон пост" обяви подкрепата си за Хилъри Клинтън

maintext:
Фотограф: Lucy Nicholson
В. "Вашингтон пост" обяви подкрепата си за президентската кандидатура на Хилъри Клинтън, подчертавайки, че причината е както нейната лична компетентност, така и притеснение от възможността да види републиканския ѝ съперник Доналд Тръмп в Белия дом, предаде агенция "Франс прес", цитирана от БТА. "Хилъри Клинтън има потенциал да бъде прекрасен президент на САЩ и ние я подкрепяме без колебания", пише в редакционна статия авторитетният американски всекидневник."Не, ние не обявяваме подкрепата си просто защото главният опонент на Клинтън е отвратителен ", подчертава вестникът, който не се спира за дълго върху личността на Тръмп. Кандидатката за президент на Демократическата партия е "упорита, стабилна, решителна и интелигентна" и тези качества са по-важни от слабостите ѝ, или от грешките на миналото, смята една от водещите американски медии."Тя има опит в изпълнителната власт. Не поставя чувствата пред задълженията си. Тя е в добра позиция да постигне нещо", подчертава вестникът."Но ние не сме слепи", уверява в. "Вашингтон пост", признавайки, че " много американци не обичат или не вярват на Клинтън ". "Тези негативни чувства отразяват от една страна горчивото политическо разделение на страната, от друга нечестните нападки, на които е подложена от десетилетия и от трета страна реалните ѝ грешки, слабости и неуспехи".


title: "Монтана" уволни треньора Кузмановски

maintext:
Стевица Кузмановски беше освободен
[LAP.bg]
Футболният "Монтана" остана без треньор.
Клубът се раздели днес с македонеца Стевица Кузмановски, като причините са незадоволителните резултати от началото на сезона в Първа професионална лига, обясни президентът на клуба Румен Панайотов.
Очаква се в близките дни да бъде намерен заместник. Първата тренировка на отбора за новата седмица ще е във вторник.
"Монтана" загуби с 2:4 от "Локомотив" (Горна Оряховица) в последния кръг от Първа лига, а в следващия гостува на "Дунав" (Русе), който е втори в класирането. Тимът е предпоследен в класирането.


title: "Манчестър юнайтед" наказа за година свой фен, пропуснал мача с "Хъл"

maintext:
Запалянкото се надява наказанието да бъде отменено и да продължи да подкрепя водения от Жозе Моуриньо отбор и при гостуванията
Привърженик на "Манчестър юнайтед" е наказан от клуба да не посещава гостуванията на отбора в продължение на година. От "Олд Трафорд" са съобщили на 58-годишния Греъм Кларк за санкцията, която идва, след като е пропуснал мача със "Хъл".Запалянкото имал два билета за гостуването, но не успял да отиде, защото се разболял от грип. Синът му Калъм отишъл с приятел на срещата, но билетът на Кларк останал неизползван.Пет дни по-късно от "Манчестър юнайтед" информирали с електронно писмо за решението си. Обяснението е, че Кларк не е съобщил, че няма да използва билета си, така че той да може да бъде предаден на друг сред многото чакащи.Животът на 58-годишния собственик е посветен на "Юнайтед", разказва синът му пред "Манчестър ивнинг нюз". Кларк има сезонна карта за срещите на отбора от 40 години. Той дори регистрирал синовете си в листата с чакащите още преди раждането им."Той е напълно съкрушен, защото живее за да ходи на мачовете, особено на гостуванията. Наистина е много, много разочароващо след лоялността, която е показал. Опитваме се да получим обратно малко лоялност, както и малко разбиране. За това живее и сега, като е близо до пенсионирането си, просто иска да ходи и да се наслаждава", обясни Калъм.Членовете на семейството, в което влиза и 33-годишният Джейсън, имат сезонни билети за по 800 паунда всеки, като се стараят да посещават и мачовете от Лига Европа. Били са на трите финала в Шампионската лига - през 1999, 2008 и 2011 г.Кларк ще обжалва наказанието си с надеждата то да бъде отменено.


description: Българките влязоха във финалната осмица след победа над Вивиан Ху и Ке У от Малайзия с 21:13, 21:19 за 34 минути.

title: Сестри Стоеви стигнаха 1/4-финалите на силния турнир в Дания

maintext:
Българките ще се борят за място в полуфиналите с поставените под номер 3 в турнира
[LAP.bg]
Българките Стефани и Габриела Стоеви се класираха за четвъртфиналите на турнира от Суперсериите по бадминтон в Одензе (Дания).
Сестри Стоеви влязоха във финалната осмица след победа над Вивиан Ху и Ке У от Малайзия с 21:13, 21:19 за 34 минути.
Българските бадминтонистки записаха втора победа в силния турнир, който е с награден фонд 700 хил. долара. В първия кръг те надиграха Дела Дестиара Харис и Росита Ека Путри Сари от Индонезия с 21:13, 12:21, 21:19 за 51 минути.
Нитя Кришинда Махесвари и Грейся Поли, които са поставени под №3 в турнира.
В спор за място на полуфиналите сестри Стоеви ще се изправят срещу друга двойка от Индонезия -В Одензе участваше и първата ракета на България на сингъл Линда Зечири. Тя отпадна в първия кръг след загуба с 16:21, 12:12 срещу поставената под №5 Тай Цу Ин от Тайван.


title: Петричев: Можем само да спечелим от мача с "Арсенал"

maintext:
Изпълнителният директор на шампионите заяви, че в отбора няма страх, а само вълнение
[LAP.bg]
е много силен отбор, който може да стигне до полуфинал в Шампионската лига.
Изпълнителният директор на "Лудогорец" Ангел Петричев вярва, че отборът може само да спечели от гостуването си на "Арсенал". Разградчани срещат съперника си в мач от Шампионската лига."Страх няма. Точната дума е вълнение. Вълнуваме се, че ще играем на "Емиратс" и че ще се изправим срещу едни толкова класни играчи, които у нас се гледат всяка неделя по телевизията. Тази година "Арсенал" е изключително силен, класен отбор", каза Петричев."От този мач можем само да спечелим. Надявам се да спечелим българските привърженици с добро представяне. "Лудогорец" не прави никакви сметки в момента, макар че нашата цел е ясна от самото начало - трето място и продължаване в Лига Европа", заяви той.Според него още е рано за сметки. "Може би когато мине и този кръг, ще имаме яснота в каква ситуация сме."Петричев смята, че "Арсенал"


title: Японски стартъп направи електричеки суперавтомобил

maintext:
1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски
Фотограф: Георги Пауновски
Фотограф: Георги Пауновски
Японската компанията "Грийн Лорд Мотърс" (GLM), тръгнала преди шест години като "стартъп", със съдействието на Лабораторията за венчърен бизнес на университета Киото, представи на автосалона в Париж, прототип на електрически суперавтомобил. Колата, кръстена GLM G4, e по дизайн на холандците от Savage Rivale, като първоначално проектът е за болид с V8 бензинов двигател, за американския пазар.След някои дребни промени във външността автомобилът е адаптиран за електрическата си същност. Купето е от композитни материали.Задвижването е поверено на два електромотора - по един на всеки мост, като общата им мощност е 536 конски сили. Максималният въртящ момент е 1000 Нм.Тези показатели са достатъчни електрическият супер автомобил да спринтира до 100 км/ч за 3.7 секунди, а запасът от ход е 400 километра. Система за прехвърляне на въртящия момент гарантира оптимално сцепление при всякакви пътни условия, като водачът може да избира и между няколко режима на шофиране.На борда има четири самостоятелни кресла. Луксът е от най-висша класа, а няколко екрана, дават цялата нужна на всички на борда информация.GLM, който вече си спечелиха прозвището "Тесла" от Япония имат намерение да вкарат автомобила в производство, като го продават на първо време в Япония, Хонг Конг, Сингапур и САЩ. Ориентировъчната цена е 225 хиляди долара.


title: Български багри в Унгария

maintext:
1/3 снимки в галерията В Българския културен център на бул. "Андраши" 14 случайно попаднах на закриването на изложбата на известния ни художник Никола Русев. Културният референт Таня Кръстева ме запозна с някои от най добрите картини на нашия творец.
На снимката:
Пейзаж
Фотограф: тулса


title: Франческо Гуидолин е първият уволнен мениджър във Висшата лига

maintext:
Гуидолин се задържа в "Суонзи" по-малко от девет месеца
"Суонзи" уволни своя мениджър Франческо Гуидолин. На негово място беше назначен бившият национален селекционер на САЩ Боб Брадли.Това е първата треньорска рокада от началото на сезона в английската Висша лига.Гуидолин се задържа на поста по-малко от девет месеца. 61-годишният италианец пое "Суонзи" в началото на януари, а под негово ръководство "лебедите" записаха девет победи, пет равенства и 11 загуби в 25 мача във всички турнири.Уелският отбор започна новия сезон във Висшата лига с успех срещу "Бърнли" в първия кръг. Оттогава обаче тимът на Гуидолин няма нито една победа - пет загуби и едно равенство, които му отреждат 17-ото място в класирането след седем кръга.В събота "Суонзи" отстъпи с с 1:2 срещу "Ливърпул", което беше трето поредно поражение във Висшата лига и четвърто последователно във всички турнири."Разочаровани сме, че трябваше да се разделим с Франческо. Той заслужаваше да продължи да води отбор след работата, която свърши през миналия сезон. За съжаление през този не се представяме добре и усещаме, че имаме нужда от промяна, за да тръгнем в правилната посока", заяви президентът на клуба Хю Дженкинс.Новият мениджър Боб Брадли, който досега не е работил в Англия, идва от втородивизионния френски "Льо Авър". Той водеше САЩ между 2006 и 2011 г., след което изкара две години начело на националния Египет и близо две години в норвежкия "Стебек".


description: Румен Данов е сред създателите на Комитета за защита на град Русе, на независимото сдружение "Екогласност", един от основателите на СДС.

title: Почина един от учредителите на СДС Румен Данов

maintext:
Румен Данов
Фотограф: Живко Ангелов
Поклонението пред Румен Данов ще се състои на 15 октомври (събота) от 15:00 часа, в църквата "Света София".
На 10 октомври на 60-годишна възраст почина журналистът и политик Румен Данов, един от основателите на Съюза на демократичните сили. Това съобщи БТА като се позова на информация от негови близки.Румен Данов е сред създателите на Комитета за защита на град Русе (1988 г.), на независимото сдружение "Екогласност" (1989 г.), един от учредителите на СДС (7 декември 1989 г.). Той бе депутат в Седмото Велико народно събрание и зам.-председател на Анкетната комисия за досиетата на народните представители в него.Между 1991 г. и 1995 г. бе съветник на президента Желю Желев по националната сигурност. От 14 май 2000 г. е председател на партия "Либерален съюз".Автор е на книгата "Българските освобождения. Изгубените поуки". "Той искаше да напише още една книга - книга в защита на Европа. Европа, която - оказа се напоследък - има твърде много и различни врагове. Румен не успя да напише тази книга... (...) Румене, на добър път към Светлината", написа в профила си във Фейсбук политологът Огнян Минчев.


description: Каталунците спечелиха убедителна домакинска победа с 4:0.

title: Меси се завърна с гол при разгром на "Барселона" срещу "Ла Коруня"

maintext:
Суарес отново не пропусна да се разпише
Рафиня даде тон за убедителната победа с два гола
Меси имаше нужда от три минути игра, за да отбележи
Лионел Меси се завърна с гол след триседмично отсъствие заради контузия, а "Барселона" постигна категорична победа с 4:0 при домакинството на "Депортиво" (Ла Коруня).Заелият мястото на аржентинеца в стартовия състав Рафиня Алкантара се отчете с две попадения, а Луис Суарес вкара дежурния си гол, за да дадат комфортен аванс на каталунците преди почивката. Меси, който не беше играл от мача с "Атлетико" през септември, се появи през втората част и оформи крайния резултат."Барселона" се върна на победния път след загубата от "Селта" (3:4) в предишния кръг. Каталунците събраха 16 точки, които ги изкачиха на второто място. Тимът на Луис Енрике изостава с една точка от "Севиля" и води с една пред мадридските "Реал" и "Атлетико, които са с мач по-малко."Барселона" започна силно мача и можеше да открие резултата още в седмата минута, но гредата спря удара на Неймар. Топката попадна в Луис Суарес, но опитът на уругваецът да направи добавка с глава отблизо беше неточен.Резултатът все пак беше открит в 21-ата минута. Играчите на "Депортиво" се замотаха пред наказателното поле и позволих топката да им бъде отнета от Рафиня. Бразилецът размени подавания с Луис Суарес и от малък ъгъл успя да отбележи след лоша намеса на вратаря Херман Дарио Лукс.След гола гостите от "Депортиво" имаха няколко позитивни минути, но в 36-ата минута устремът им беше убит от втори гол на "Барселона". Неймар центрира от свободен удар, Жерар Пике стреля с глава, вратарят Лукс спаси, но Рафиня направи добавка. В ситуацията останах съмнения за засада на бразилеца, но такава не беше маркирана.Две минути преди почивката домакините решиха мача с трето попадение. След продължително разиграване в половината на "Депортиво" Неймар намери Суарес, който се измъкна технично и хладнокръвно преодоля Лукс.Секунди по-късно изстрел на уругваеца срещна гредата. Той не успя да стигне до второ попадение, тъй като на почивката отстъпи мястото си на Пако Алкасер с мисъл за предстоящия сблъсък с "Манчестър сити" в Шампионската лига.В 55-ата минута на терена се появи и Меси. Аржентинецът имаше нужда от едва три минути, за да отбележи завръщането си в игра с гол. Той получи страхотно извеждащо подаване от Неймар и с левия крак прати топката в горния десен ъгъл на Лукс.В 65-ата минута "Депортиво" остана с десет души след директен червен картон на Лауре за удар без топка срещу Неймар. До края на двубоя "Барселона" можеше да увеличи преднината си, но Лукс спаси изстрели на Пике и Меси.


description: Ще познаете ли скритите "цитати" на художествени произведения във филмите на 20 известни режисьори?

title: Видео: Когато киното се вдъхновява от изкуството

maintext:
[Vimeo]
ербайджанския режисьор и фотограф
Подобни паралели са типични за Вугар Ефенди, като един от предишните му проекти търси общото между филми на режисьорите Андрей Тарковски и Стенли Кубрик.
В други свои късометражни филми се занимава с пасторалните кадри в продукциите на Терънс Малик или търси "визуалната поезия" в творчеството на Алехандро Гонсало Иняриту.
Струват ли ви се понякога филмовите сцени познати? Киното, фотографията и изобразителното изкуство споделят общи закони и няма нищо чудно, че често черпят едно от друго - понякога несъзнателно, а понякога напълно умишлено.Два клипа на азВугар Ефенди събират над 20 "цитата" на художествени произведения в известни филми, сред които "Жега" на Майкъл Ман, "Огледалото" на Тарковски, "Меланхолия" на Ларс фон Триер, произведения на Малик, Хичкок, Тарантино и други.Така например една от сцените във филма "Райски дни" на Терънс Малик изглежда изглежда е вдъхновена от картината "Светът на Кристина" на Андрю Уайът от 1949 г. Друг кадър показва приликите между кадър от филма "Огледало" на Андрей Тарковски и картината "Ловците в снега", която Питър Брьогел Стария рисува през 1565 г.Сравненията продължават между "Птиците" на Алфред Хичкок и "Къща край влаковите релси" на Едуард Хопнър. Картината "Синьото Момче" от 1770 г. на Томас Гейнсбъро изглежда като кадър от "Джанго без окови" на Куентин Тарантино. Интересен факт е, че Едуард Хопнър е вторият притежател на картината на Гейсбъро, като я купува през 1802 г.Той е роден в Азербайджан през 1994 г. и е живял в пет различни държави. През 2016 г. завършва бакалаварска степен от университета за изкуство в Уинчестър.


description: "Дневник" представя традиционната си класация на най-находчивите комикси за изминалата седмица, които редакцията подбра сред читателските попадения с най-много препоръчвания.

title: Фотогалерия: "Дай си ми хъбчето, дръж си Бокова" и още комикси от седмицата


title: "Лукойл Академик" отпадна от Шампионската лига по баскетбол

maintext:
"Студентите" не успяха да се противопоставят на румънския шампион
Фотограф: Архив [LAP.bg]
"Лукойл Академик" отпадна във втория квалификационен кръг на Шампионската лига по баскетбол, след като загуби с 58:70 (27:12, 14:21, 16:10, 13:15) като гост на румънския "Орадея".В първия двубой на българска земя "студентите" спечелиха със 75:72, но това се оказа крайно недостатъчно, за да продължат напред в турнира.Така за втора поредна година българите ще се задоволят с участие в турнира за Купата на ФИБА Европа, където ще са в група с друг ръмунски тим - "Стяуа" (Букурещ), израелския "Бней Херцелия" и словашкия "Приевидза", който отпадна именно от Орадея в първия кръг на пресявките.В днешния двубой играчите на Тони Дечев редуваха силни със слаби периоди, но в крайна сметка домакините бяха по-добри в ключовите моменти и с лекота стигнаха до успеха. Най-силното оръжие на румънците бе зоновата защита, която българският тим не успя да пробие."Орадея" започна много силно в двубоя и поведе с 15 точки още след първата четвърт, а на почивката българите все пак успяха да намалят изоставането си на осем точки. Само четири от първите 20 български стрелби попаднаха в коша, докато на полувремето статистиката бе подобрена до 12 от 34 в стрелбата.Само в началото на третата част "Академик" се доближи до съперника си и на моменти изостваше само с три точки, но в крайна сметка румънците отново успяха да дръпнат и дори да увеличат преднината си до края, благодарение на силната игра на Шон Брадли.


description: Надали има писател, по-подходящ да открие фестивал, посветен на литературните екранизации.

title: Френският писател Фредерик Бегбеде открива фестивала Cinelibri днес

maintext: Френската литературна суперзвезда Фредерик Бегбеде е в София, за да се срещне с публиката си и да открие второто издание на фестивала за литературни екранизации Cinelibri тази вечер. Французинът ще представи най-новия си филм "Идеалът", режисирана от него адаптация на също премиерния му роман "Помощ, простете", от 19 ч. в Зала 1 на НДК.Надали има писател, по-подходящ да открие този фестивал от Бегбеде. Отвъд работата му като сценарист цели четири от литературните произведения на Бегеде са филмирани, последните две - от самия него: "Денят, когато момичетата ме харесваха" (разказ, късометражен) и романите "99 франка", "Любовта трае три години" и "Идеал".Французинът е автор на общо 9 романа, много публицистика, изявява се като телевизионен водещ, киноактьор с в камерни роли, а в момента е главен редактор на френското мъжко списание Lui. Бегбеде е учредител на две литературни награди и е носител на други две - Prix Interallie за романа си Windows on the World през 2003 г. и "Рьонодо" за "Един френски роман" (2009)."Идеалът" е сатира на модната индустрия, своеобразно продължение на донеслата международна слава на Бегбеде екранизация на "99 франка". Рекламистът Октав, когото Бегбеде признава за свое литературно алтер его, този път се е преквалифицирал в ловец на модели, а периметърът му е съвременна Русия - страна на красавици, но и олигархични супербогаташи, която явно все повече привлича западното въображени е.Премиерата на "Идеалът" също ще бъде бляскава - с мултимедийния пърформанс – "Humming" (мултимедия: Elektrick.me; звукова среда: Genda), с участието на Стела Томова и Филип Миланов и по хореографията на Виолета Витанова и Станислав Генадиев. "Помощ, простете" излезе на литературния пазар на 26 септември.Фредерик Бегбеде ще има и втора среща с публиката - на 6 октомври от 19:00 часа в "Люмиер", когато ще представи "99 франка" с Жан Дюжарден. ."Синелибри" ще продължи с нови срещи, книжни и филмови премиери в София, Пловдив и Варна до 16 октомври. Фестивалът ще включи над 100 прожекции.


description: "Трябва да обръщаме огромно внимание на идващите поколения, защото това са децата, от които ние в бъдеще ще очакваме успехи", каза Янев.

title: Христо Янев: Преди децата изгаряха от желание да са в националния отбор

maintext:
[LAP.bg]
Треньорът на "Нефтохимик" Христо Янев смята, че един от проблемите в националния отбор и българския футбол е свързан с "намалялата магия" на играта сред децата."Всички ние от нашето поколение като деца изгаряхме от желание да бъдем част от националния отбор. Сега децата не са се "заразили" дотолкова от тази магия и може би това е един от проблемите. Всичко се крие в развитието на школите, в развитието на децата. Трябва да обръщаме огромно внимание на идващите поколения, защото това са децата, от които ние в бъдеще ще очакваме успехи", каза Янев в интервю за сайта на "Нефтохимик".Според него не е редно цялата вина за слабите резултати да се търси в селекционера на националния отбор. "Ние всички, като клубни треньори, трябва да подготвяме играчите по най-добрия начин, за да може когато те отидат в националният отбор, да бъдат напълно готови. Но за да се случи това, са необходими български играчи с качества, които трябва да се доразвиват всекидневно."Треньорът говори и за успеха си с ЦСКА, с който спечели Купата на България през май. На въпроса кога е почувствал, че отборът му може да триумфира в надпреварата, той отговори: "Разбрах го още след първите мачове в турнира, когато видях, че така наречените професионални обори не ни превъзхождат с нищо. Видях огън в очите на футболистите и вяра, че това може да се случи. Самите играчи искаха този успех, мечтаехме за него и резултатът е налице."Янев е амбициран да покаже, че младите треньори имат място в клубните отбори. "Всичко опира до това колко си амбициран и колко искаш да се развиваш. Що се отнася до мен, аз съм пределно мотивиран да покажа, че младите треньори се развиваме и идеите, които имаме, дават резултати."


title: Глупост, слабост или предателство е безкритичното подобряване на отношенията с Русия

maintext:
Путин
би най-силния двигател на европейската сигурност в рамките на съюза. Националната сигурност далеч не се свежда само до членство в НАТО или до самолетите на Радев. Твърденията, че Русия обеднява заради цените на петрола, че икономиката и е колкото испанската и затова Путин просто блъфира са също опасна глупост.
Путин използва тактики, сходни на тактиките на "Ислямска държава", чиято хазна е по-малка от тази на Албания, но това не й пречи да тормози цял свят. Русия дава достатъчно доказателства за
нарастваща налудна рационално представена самоубеденост
за това, че митологичното и миналото по право трябва да определи нейното бъдеще. Подобна носталгия по загубеното величие роди Втората световна война. И тогава Европа закъсня с реакцията си и плати огромна цена, която още изплащаме.
За тези, които ще реагират с упреци за духовна близост, история и роднинство мога само да кажа, че най-големите извращения, често се случват именно в семейството и са основани на увереност в правота.
България е суверенна държава, Румъния и балтийските страни са суверенни държави и всеки опит някой да се разпорежда с бъдещето и трябва да бъде пресечен категорично.
Коментарът е от "Фейсбук". Поводът - указът на Путин, с който той отмени споразумението със САЩ за утилизация на плутоний, акт, тълкуван като пореден знак за влошаване на отношенията с някогашния враг от Студената война; както и руското искане САЩ да премахнат от новите членове на НАТО на Балканите и в Балтика отбранителна инфраструктура и свои части, разположени през последните 16 години.Всеки политически опит за безкритично и безусловно подобряване на отношенията ни с Русия е или глупост, или недопустима слабост, или национално предателство. Това не са силни думи и те нямат нищо общо с любовта ни към Чехов и Чайковски, с православието или с измисления ни славянски ген.Активизирането на идеите за зони на влияние и постоянна външна заплаха са прелюдие към агресия. С напускането на Великобритания, ЕС гу


title: Фотогалерия: Хора и животни на обща литургия

maintext: 1/11 снимки в галерията В църквите в цял свят домашните любимци не са желани гости. Освен в един ден от годината.


title: Цитат на деня: Викам Борисов и му казвам: "Ало, аланкоолу, ще слушаш какво ти се говори".

maintext: Контрапункт като мене веднага привиква Бойко Борисов и му казва: "Ало, аланкоолу, за мен са гласували два милиона души. Затова ще слушаш какво ти се говори, аз съм върховен главнокомандващ."Кандидатът за президент Жорж Ганчев обяснява по Нова телевизия, кое е първото, което ще направи, ако бъде избран.Той обясни, че се явява на избори, защото страната потъва като тесла в кладенец. "Правя го и за да има контрапункт на Борисов. Той се изживява като супермен, който звънка на неговите хора в парламента и продължава. Този човек се е самозабравил, обсебил е цялата държава като генералисимус", каза още Жорж Ганчев.